สวัสดีค่ะ คือปจด.มาตั้งเเต่วันที่20มีนา63จนตอนนี้วันที่17เมษา ยังไม่หยุดเลยค่ะ มาเป็นก้อนเลือดไม่เยอะขนาดกลาง ไม่มีอาการใดๆ อันตรายไหมคะ (โปรตีนรั่วด้วยค่ะทานยาของยุด้วยค่ะ)
สวัสดีค่ะ หากประจำเดือนมานานเกิน 10 วัน ถือว่ามีอาการเลือดออกผิดปกติ โดยอาจเกิดจากสาเหตุ เช่น1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม เป็นต้น โดยจะมีอาการขาดประจำเดือนมาก่อน แล้วจึงตามด้วยอาการเลือดออกผิดปกติ2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นสำหรับโรคโปรตีนรั่วในปัสสาวะที่เป็นอยู่ ไม่น่าเป็นสาเหตุที่ทำให้มีเลือดออกนานผิดปกติ เว้นแต่กรณีที่แพทย์จ่ายยาต้านการแข็งตัวของเลือดให้ทาน ก็จะเป็นสาเหตุได้ค่ะดังนั้น หากที่ผ่านมามีอาการขาดประจำเดือนมาก่อน แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ